text: সাত ডোরা, বা রুরু এক প্রজাতির প্রজাপতি, যাদের দেহের রঙ কালচে খয়েরি এবং ডানায় উজ্জ্বল হলুদ রঙের নকশা দেখা যায়। লেবু জাতীয় গাছে বংশবৃদ্ধির কারণে এরা 'লেবুর প্রজাপতি' নামেও পরিচিত। এরা ‘প্নিযাপিলিওডি’ পরিবারের সদস্য।
  
  আকার 
  
  প্রসারিত অবস্থায় এই প্রজাপতির ডানার আকার ৮০-১০০ মিলিমিটার দৈর্ঘ্যের হয়।
  
  উপপ্রজাতি 
  ভারতে প্রাপ্ত সাত ডোরা এর উপপ্রজাতি হল- 
   Papilio demoleus demoleus Linnaeus, 1758 – Northern Lime Swallowtail
  
  বিস্তার 
  ভারতের প্রায় সর্বত্র এদের দেখা যায় এবং এরা হিমালয়ের ১২০০ মিটার উচ্চতা পর্যন্ত বিরাজ করে। সমগ্র ইরান থেকে ভারত, মালয় থেকে অস্ট্রেলিয়া পর্যন্ত এদের পরিধি।
  
  আচরণ 
  
  রুরু প্রজাপতিরা সাধারণত দ্রুতবেগে উড়তে সক্ষম। এরা কখনো কখনো সোজা লাইন বরাবর উড়তে থাকে। আবার কখনো ওড়ার সময় দ্রুতবেগে ডানা দুটি ক্রমাগত নাড়াতে থাকে। মাটি থেকে এক থেকে দু'মিটার উচ্চতায় যখন উড়তে থাকে তখন ধীর গতিতে এবং পাশাপাশি ভাবে উড়তে দেখা যায়।
  
  বৈশিষ্ট্য
  
  ডিম 
  এদের ডিম সবুজ আভাযুক্ত হলুদ বর্নের এবং গোলাকার হয়। পাতার ওপর এবং নিচে উভয় পিঠে এদের ডিম দেখা যায়।
  
  শূককীট 
  শূককীট গুলি ডিম ফুটে বেরনোর পর কালচে খয়রি ও সবুজাভ খয়েরি রঙের হয়। পরে রঙ পরিবর্তন হয়ে হালকা সবুজ হয়। এরা প্রথমদিকে পাতার ওপর পিঠে থাকে এবং পরে পাতার নিচের দিকে চলে আসে। পাতার বোঁটা অবধি মুরিয়ে খায়।
  
  আহার্য উদ্ভিদ 
  এই শূককীট বিভিন্ন ধরনের লেবু গাছের পাতা যেমন- পাতিলেবু Citrus limon, কমলালেবু Citrus sinensis, জাম্বুরা Citrus grandis,বেল Aegle marmelos,কয়েতবেল Feronia elephantum, কারি পাতা বারসুঙ্গা Murraya koenigii,আশশেওড়া Glycosmis pentaphylla, পুটুস Lantana camara এছাড়া সব্ররন চাঁপা Michelia champaka, আতা Annona squamosa ইত্যাদির রসালো অংশ আহার করে। এদের একটি বিশেষ অঙ্গ হল ওসমেটেরিয়াম Osmeterium।
  সাত ডোরা বা রুরুর ওসমেটেরিয়ামটি ফিকে কমলা রঙের।
  
  মূককীট 
  মূককীট এর রঙ হলুদাভ সবুজ এবং বক্ষ ও শরীরের বেশীভাগ অংশের রঙ হালকা সবুজ। উদর অংশে পাতার শিরার মতো গালিকা দেখা যায়, যা পীতাভ সবুজ রঙের হয়।
  
  জীবনচক্রের চিত্রশালা
  
  তথ্যসূত্র
  
  আরও পড়ুন 
   Chattopadhyay, Jagannath. (2007),"Swallowtail Butterflies, Biology and Ecology of a few Indian Species." Desh Prakashan, Kolkata, West Bengal, India. .
  F. Martin Brown and Bernard Heineman, Jamaica and its Butterflies (E. W. Classey, London 1972), plate VIII
  
  বহিঃসংযোগ 
  
  বিষয়শ্রেণী:ভারতের প্রজাপতি
  বিষয়শ্রেণী:পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি
title: সাত ডোরা (প্রজাপতি)